Puškini väljaku üritus möödus ilma suuremate vahejuhtumiteta, kui  välja arvata mingi provokaator, kes üritusele linnukese kostüümis saabus. Miilits (oi vabandust, nüüd juba politsei) eskortis operaatorite suureks rõõmuks linnukese turvaväravatest välja ning andis seeläbi võimaluse mingigi huvitava kaadri salvestamiseks. Hiljem nägin kostüümist välja ronivat noorsanti pargis, kes kidakeelselt teatas, et ta soovis propageerida Twitteri kasutamist. "Linnuke on ju säutsumeistrite sümbol ning venelased peaksid rohkem säutsuma," oli tema seletus. Pigem oli aga tegemist mõne  võimumeelse grupi esindajaga, kes linnukostüümis ringi tatsudes demokraatide üritust naeruväärseks püüdis muuta.